text:
15° за превозни средства от всички останали категории.
 6.2. Застопоряване на превозното средство за провеждане на изпитвания на устройствата за закрепване на обезопасителни колани и на устройствата за закрепване ISOFIX
 6.2.1. Методът за застопоряване на превозното средство по време на изпитването трябва да бъде избран така, че да не повиши якостта на устройствата за закрепване на обезопасителните колани или устройствата за закрепване ISOFIX, както и на областта, в която те са монтирани, или да намали нормалната деформация на конструкцията.
 6.2.2. Устройство за застопоряване се приема за задоволително, ако не оказва никакво въздействие върху област, обхващаща цялата ширина на конструкцията на превозното средство, и ако превозното средство или неговата конструкция е блокирана или фиксирана отпред на разстояние не по-малко от 500 мм от устройството за закрепване, което се изпитва, и захванато или фиксирано отзад на разстояние не по-малко от 300 мм от устройството за закрепване.
 6.2.3. Препоръчва се конструкцията на превозното средство да бъде поставена върху подпорни елементи, разположени приблизително в една линия с полуосите или, ако това е невъзможно, в една линия с точките на закрепване на окачването.
 6.2.4. Ако е приложен метод за застопоряване, различен от предписания в параграфи 6.2.1—6.2.3 от настоящото правило, следва да се представят доказателства, че приложеният метод е равностоен.
 6.3. Общи изисквания за изпитване на устройства за закрепване на обезопасителни колани
 6.3.1. Всички устройства за закрепване на обезопасителни колани към една група седалки трябва да се изпитват едновременно. Ако, обаче, е налице риск несиметрично натоварване на седалките и/или устройствата за закрепване да доведе до дефекти, може да се проведе допълнително изпитване с несиметрични натоварвания.
 6.3.2. Силата на опън трябва да се прилага в направление, съответстващо на мястото за сядане, под ъгъл от 10° ± 5° над хоризонтала в равнина, успоредна на средната надлъжна равнина на превозното средство.
 Прилага се предварително натоварване с величина 10 % с толеранс от ± 30 % от изпитателното натоварване; натоварването се увеличава до 100 % от планираното изпитателно натоварване.
 6.3.3. Пълното натоварване трябва да се достига възможно най-бързо, като максималното време за прилагане на натоварването е 60 сек.
 Но производителят има право да поиска натоварването да се достигне в рамките на 4 сек.
 Устройствата за закрепване на обезопасителни колани трябва да издържат на планираното натоварване в продължение на не по-малко от 0,2 сек.
 6.3.4. Устройствата за изпитване чрез опън, които ще се използват за описаните в параграф 6.4 изпитвания, са показани в приложение 5. Показаните на фигура 1 към приложение 5 устройства се поставят на седалката и след това, при възможност, се притискат назад към облегалката, като в същото време лентата на обезопасителния колан се стяга плътно около тях. Устройството, показано в приложение 5, фигура 2, се поставя в работно положение и лентата на обезопасителния колан се стяга плътно около него. Не се изисква прилагане на предварително натоварване върху устройствата за закрепване на обезопасителните колани, освен минималното, необходимо за правилно позициониране на изпитателното устройство.
 Използваното устройство за изпитване чрез опън с размери 254 мм или 406 мм, използвано при всяко място за сядане, трябва да бъде подбрано така, че ширината


text:
му да е възможно най-близка до разстоянието между долните устройства за закрепване.
 Положението на устройството за изпитване чрез опън трябва да е избрано така, че да се избегнат всякакви взаимни въздействия по време на изпитването чрез опън, които могат да имат неблагоприятен ефект върху натоварването и неговото разпределение.
 Устройствата за закрепване на обезопасителни колани към седалки, на които са монтирани и горни устройства за закрепване, се изпитват при следните условия:
 Предни странични седалки:
 Устройствата за закрепване на обезопасителни колани се подлагат на предписаното в параграф 6.4.1 изпитване, при което натоварванията се предават върху тях посредством устройство, възпроизвеждащо геометрията на триточков обезопасителен колан, оборудван с механизъм за прибиране, включващ макара или лентов водач в зоната на горното устройство за закрепване на обезопасителния колан. В допълнение, ако броят на устройствата за закрепване е по-голям от предписания в параграф 5.3, тези устройства за закрепване се подлагат на предвиденото в параграф 6.4.5 изпитване, при което натоварванията трябва да бъдат предадени върху устройствата за закрепване чрез устройство, възпроизвеждащо геометрията на типа обезопасителен колан, който е предвиден за монтиране върху тях.
 6.3.5.1.1. Когато механизмът за прибиране не е монтиран към предвиденото странично долно устройство за закрепване на обезопасителен колан или когато той е монтиран към горно устройство за закрепване на обезопасителни колани, долните устройства за закрепване на обезопасителни колани също се подлагат на предвиденото в параграф 6.4.3 изпитване.
 6.3.5.1.2. В горния случай предвидените в параграфи 6.4.1 и 6.4.3 изпитвания могат да се проведат върху две различни шасита, по искане на производителя.
 6.3.5.2. Задни странични седалки и всички средно разположени седалки:
 Устройствата за закрепване на обезопасителни колани се подлагат на изпитването, предписано в параграф 6.4.2, при което натоварванията се предават върху тези устройства чрез устройство, възпроизвеждащо геометрията на триточков обезопасителен колан без механизъм за прибиране, както и на предвиденото в параграф 6.4.3 изпитване, при което натоварванията се предават върху двете долни устройства за закрепване на обезопасителни колани посредством устройство, възпроизвеждащо геометрията на двуточков (надбедрен) колан. Двете изпитвания могат да се проведат върху две различни шасита, по искане на производителя.
 6.3.5.3. Когато производителят е оборудвал превозното средство с обезопасителни колани, по негово искане съответните устройства за закрепване на обезопасителни колани могат да бъдат подложени само на изпитване, при което натоварванията се предават върху тези устройства посредством устройство, възпроизвеждащо геометрията на типа обезопасителни колани, които ще се закрепват към тях.
 6.3.6. Когато за страничните и средно разположените седалки не са предвидени горни устройства за закрепване на обезопасителни колани, долните устройства за закрепване на обезопасителни колани се подлагат на изпитването, предписано в параграф 6.4.3, при което натоварванията се предават върху тези устройства посредством устройство, възпроизвеждащо геометрията на двуточков (надбедрен) обезопасителен колан.
 6.3.7. Когато превозното средство е проектирано с оглед в него да се монтират други устройства, които не позволяват директно закрепване на обезопасителните колани към устройствата за закрепване без помощта на междинни водачи и пр., или които налагат монтиране на помощни устройства за закрепване на обезопасителни колани, в допълнение към тези, посочени в параграф 5.3, обезопасителният колан или конструкцията от кабели, водачи и пр., от които се състои оборудването на

type: contracts

jurisdiction: EU


text:
обезопасителния колан, трябва да бъде закрепена чрез такова устройство към устройствата за закрепване на обезопасителни колани в превозното средство, а самите устройства за закрепване на обезопасителни колани да бъдат подложени на изпитването, предписано в параграф 6.4.
 6.3.8. Може да се използва метод за изпитване, различен от предписания в параграф 6.3, но трябва да бъдат представени доказателства, че приложеният метод е равностоен.
 6.4. Специфични изисквания за изпитване на устройства за закрепване на обезопасителни колани
 6.4.1. Изпитване в конфигурация на триточков обезопасителен колан, оборудван с механизъм за прибиране с макара или лентов водач, монтиран към горното устройство за закрепване на обезопасителния колан
 6.4.1.1. Към горното устройство за закрепване на обезопасителния колан се монтира специална макара или водач за кабела или лентата, необходими за предаване на натоварването от устройството за изпитване чрез опън или от макарата или лентовия водач, предоставени от производителя.
 6.4.1.2. Върху изпитателното устройство (виж приложение 5, фигура 2), закрепено към устройствата за закрепване на същия обезопасителен колан, се прилага изпитателно натоварване 1 350 daN ± 20 daN, посредством устройство, възпроизвеждащо геометрията на горната коланна лента за обезопасяване на торса. По отношение на превозни средства от категории, различни от категориите M1 и N1, изпитателното натоварване е 675 ± 20 daN, освен за превозни средства от категориите M3 и N3, за които изпитателното натоварване е 450 ± 20 daN.
 6.4.1.3. В същото време към устройство за изпитване чрез опън, закрепено към двете долни устройства за закрепване на обезопасителни колани, се прилага сила на опън 1 350 daN ± 20 daN (виж приложение 5, фигура 1). По отношение на превозни средства от категории различни от категориите M1 и N1, изпитателното натоварване е 675 ± 20 daN, освен за превозни средства от категориите M3 и N3, за които изпитателното натоварване е 450 ± 20 daN.
 6.4.2. Изпитване в конфигурация на триточков обезопасителен колан без механизъм за прибиране на лентата или оборудван с такъв механизъм, монтиран към горното устройство за закрепване
 6.4.2.1. Върху изпитателното устройство чрез опън (виж приложение 5, фигура 2), закрепено към горното устройство за закрепване на обезопасителни колани и към срещуположното долно устройство за закрепване на същия обезопасителен колан, използващ, ако е предоставен от производителя, механизъм за прибиране на лентата, закрепен за горното устройство за закрепване, се прилага изпитателно натоварване 1 350 daN ± 20 daN. По отношение на превозни средства от категории, различни от категориите M1 и N1, изпитателното натоварване е 675 ± 20 daN, освен за превозни средства от категориите M3 и N3, за които изпитателното натоварване е 450 ± 20 daN.
 6.4.2.2. В същото време към устройство за изпитване чрез опън, закрепено към долните устройства за закрепване на обезопасителни колани, се прилага сила на опън 1 350 daN ± 20 daN (виж приложение 5, фигура 1). По отношение на превозни средства от категории различни от категориите M1 и N1, изпитателното натоварване е 675 ± 20 daN, освен за превозни средства от категориите M3 и N3, за които изпитателното натоварване е 450 ± 20 daN.
 6.4.3. Изпитване в конфигурация на двуточков (надбедрен) обезопасителен колан
 Върху устройство за изпитване чрез опън


text:
(виж приложение 5, фигура 1), закрепено към двете долни устройства за закрепване на обезопасителни колани се прилага изпитателно натоварване от 2 225 daN ± 20 daN. По отношение на превозни средства от категории, различни от категориите M1 и N1, изпитателното натоварване е 1 110 ± 20 daN, освен за превозни средства от категориите M3 и N3, за които изпитателното натоварване е 740 ± 20 daN.
 6.4.4. Изпитване на устройства за закрепване на обезопасителни колани, вградени изцяло в конструкцията на седалката или разпределени между конструкцията на превозното средство и конструкцията на седалката
 6.4.4.1. Предвиденото в параграфи 6.4.1, 6.4.2 и 6.4.3 по-горе изпитване се провежда, ако е уместно, като същевременно за всяка седалка или група седалки се наслагва допълнителна сила, както е предвидено по-долу.
 6.4.4.2. Указаните в параграфи 6.4.1, 6.4.2 и 6.4.3 натоварвания се допълват със сила, равна на 20 пъти масата на напълно оборудваната седалка. Инерционното натоварване се прилага към седалката или към отделни нейни части, в съответствие с физическия ефект от масата на седалката върху устройствата за нейното закрепване. Допълнителното натоварване или натоварвания и разпределението на натоварванията се определят от производителя и се съгласуват с техническата служба.
 По отношение на превозни средства от категориите M2 и N2 тази сила трябва да е равна на 10 пъти масата на напълно оборудваната седалка; за превозни средства от категориите M3 и N3, тази сила трябва да е равна на 6,6 пъти масата на напълно оборудваната седалка.
 6.4.5. Изпитване в конфигурация на обезопасителен колан от специален тип
 6.4.5.1. Върху изпитателното устройство (виж приложение 5, фигура 2), закрепено към устройствата за закрепване на такъв тип обезопасителен колан, се прилага изпитателно натоварване 1 350 ± 20 daN посредством устройство, възпроизвеждащо геометрията на горната лента или ленти, обезопасяващи торса.
 6.4.5.2. В същото време към устройство за изпитване чрез опън (виж приложение 5, фигура 3), закрепено към двете долни устройства за закрепване на обезопасителни колани, се прилага сила на опън 1 350 ± 20 daN.
 6.4.5.3. По отношение на превозни средства от категории, различни от категориите M1 и N1, изпитателното натоварване е 675 ± 20 daN, освен за превозни средства от категориите M3 и N3, за които изпитателното натоварване е 450 ± 20 daN.
 6.4.6. Изпитване по отношение на седалки, обърнати по посока обратна на движението
 6.4.6.1. Точките на закрепване се изпитват с изпитателни натоварвания, предписани в параграфи 6.4.1, 6.4.2 или 6.4.3, според случая. Във всеки отделен случай изпитателното натоварване трябва да отговаря на натоварването, предписано за превозни средства от категориите M3 или N3.
 6.4.6.2. Изпитателното натоварване се прилага в посока напред по отношение на изпитваното място за сядане, в съответствие с процедурата, предписана в параграф 6.3.
 6.5. По отношение на група седалки, както е описано в параграф 1 от приложение 7, по желание на производителя може да се проведе предписаното в приложение 7 динамично изпитване, като алтернатива на предписаното в параграфи 6.3 и 6.4 статично изпитване.
 6.6. Изисквания при провеждане на статично изпитване.
 6.6.1. Якостта на системите за закрепване ISOFIX се изпитва посредством прилагане, съгласно процедурата, предписана в параграф 6.6.4.3, на сили върху статичното устройство за прилагане


text:
на сили (SFAD), като приставките ISOFIX са напълно закрепени.
 При изпитване на горно разположено лентово устройство за закрепване ISOFIX се провежда допълнително изпитване, както е предписано в разпоредбата на параграф 6.6.4.4.
 Всички ISOFIX позиции на един ред седалки, които могат да се ползват едновременно, следва да се изпитват едновременно.
 6.6.2. Изпитването може да се провежда както върху напълно комплектувано превозно средство, така и върху такива части от превозното средство, които са достатъчно представителни по отношение на якостта и коравината на конструкцията на превозното средство.
 Прозорците и вратите могат да са монтирани или не, а ако са монтирани, да са затворени или отворени.
 Всякакви обикновено поставяни елементи от превозното средство, които могат да допринесат за здравината на конструкцията на превозното средство, могат да се монтират.
 Изпитването може да се ограничи до ISOFIX позиции, отнасящи се само до една седалка или група седалки, при следните условия:
 a)
 изпитваната ISOFIX позиция да има еднакви конструктивни характеристики с ISOFIX позициите, отнасящи се до останалите седалки или групи седалки, и
 б)
 когато такива ISOFIX позиции са монтирани изцяло или частично на седалката или групата седалки, тази седалка или група седалки да имат еднакви конструктивни характеристики с останалите седалки или групи седалки.
 6.6.3. Ако седалките и облегалките за глава са регулируеми, те следва да се изпитват в положение, определено от техническата служба, попадащо в експлоатационните граници, предписани от производителя на превозното средство, както е предвидено в допълнение 3 към приложение 17 към Правило No 16.
 6.6.4. Сили, направления и допустими отклонения
 6.6.4.1. Сила от 135 N ± 15 N се прилага върху центъра на долната предна напречна щанга на статичното устройство за прилагане на сили, с цел да се регулира надлъжното положение на задната приставка на устройството, за да се отстрани евентуална хлабина или напрежение между устройството и неговото укрепване.
 6.6.4.2. Към статичното устройство за прилагане на сили се прилагат сили в направления напред и под ъгли, съгласно таблица 1.
 Таблица 1
 Направления на изпитателните сили
 Напред
 0° ± 5°
 8 kN ± 0,25 kN
 Под ъгъл
 75° ± 5° (наляво и надясно от посоката на движение, или, ако само едната страна е уязвима, или ако двете страни са симетрични, само на едната страна)
 5 kN ± 0,25 kN
 Всяко от тези изпитвания може да се проведе на различни шасита, по искане на производителя.
 Силите по посока на движението се прилагат с първоначално ъглово отклонение 10o ± 5° над хоризонтала. Силите под ъгъл се прилагат хоризонтално с отклонение 0° ± 5°. Върху точката на натоварване Х, посочена на фигура 2 в приложение 9, се прилага предварително натоварване 500 N ± 25 N. Пълната стойност на изпитателното натоварване се достига в рамките на период 2 сек. или по-малко. Натоварването се подържа за минимален период 0,2 сек.
 Всички измервания се извършват в съответствие с ISO 6487, с канал за данни от клас на честота (CFC) 60 Hz или друг еквивалентен метод.
 Изпитване само на система за закрепване ISOFIX:
 6.6.4.3.1. Изпитване със сила с направление по посока на движението:
 Хоризонталното надлъжно отклонение (след предварително натоварване) на точка X от


text:
статичното устройство за прилагане на сили по време на прилагане на сила 8 kN ± 0,25 kN трябва да е ограничено до 125 мм, като евентуална трайна деформация, включваща частично скъсване или счупване на което и да е долно устройство за закрепване ISOFIX или областта около такова устройство, не се счита за дефект, ако устройството е издържало успешно предвидената сила за предвиденото време.
 6.6.4.3.2. Изпитване със сила под ъгъл:
 Отклонението в посока на силата (след предварителното натоварване) в точка X на статичното устройство за прилагане на сили по време на прилагане на сила от 5 kN ± 0,25 kN трябва да е ограничено до 125 мм, като евентуална трайна деформация, включваща частично скъсване или счупване на което и да е долно устройство за закрепване ISOFIX или областта около такова устройство, не се счита за дефект, ако устройството е издържало успешно предвидената сила за предвиденото време.
 6.6.4.4. Изпитване на системи за закрепване ISOFIX и горно разположено лентово устройство за закрепване ISOFIX:
 Между статичното устройство за прилагане на сили и горно разположеното лентово устройство за закрепване се прилага предварително натоварване от 50 N ± 5 N. Хоризонталното отклонение (след предварително натоварване) на точка X по време на прилагане на сила от 8 kN ± 0,25 kN трябва да е ограничено до 125 мм, като евентуална трайна деформация, включваща частично скъсване или счупване на което и да е долно устройство за закрепване ISOFIX и горно разположено лентово устройство за закрепване или на областта около такова устройство, не се счита за дефект, ако устройството е издържало успешно предвидената сила за предвиденото време.
 Таблица 2
 Допустими отклонения
 Направление на силата
 Максимално допустимо отклонение в точка X на статичното устройство
 По посока на движението
 125 мм надлъжно
 Под ъгъл
 125 мм по посока на силата
 6.6.5. Допълнителни сили.
 6.6.5.1. Инерционни сили в седалката
 По отношение на позиции за монтиране, при които натоварването се предава върху конструкцията на седалката, а не направо върху конструкцията на превозното средство, се провежда изпитване, с помощта на което да се установи дали якостта на устройствата за закрепване на седалката към конструкцията на превозното средство е достатъчна. При това изпитване сила равна на 20 пъти масата на съответните части от конструкцията на седалката се прилага хоризонтално и надлъжно в посока на движението върху седалката или съответната част от нейната конструкция, която сила съответства на физическото въздействие на масата на седалката върху устройствата за нейното закрепване. Определянето на допълнителното приложено натоварване или натоварвания и на разпределението на натоварванията се извършва от производителя и се съгласува с техническата служба.
 По искане на производителя, при провеждане на описаните по-горе статични изпитвания, допълнителното натоварване може да се приложи към точката X на статичното устройство за прилагане на сили.
 Ако горно разположеното лентово устройство за закрепване е вградено в конструкцията на седалката, това изпитване се провежда по отношение на горната лента ISOFIX.
 Не се допуска скъсване на материал, като трябва да бъдат изпълнени изискванията по отношение на отклоненията, описани в таблица 2.
 Бележка: Не се изисква провеждане на това изпитване, когато което и да е от устройствата


text:
за закрепване на системата от обезопасителни колани е интегрирано в конструкцията на някоя от седалките, и тази седалка е изпитана и одобрена по отношение на изпълнението на изискванията на настоящото правило за здравина на устройствата за закрепване за обезопасяване на възрастни пътници.
 7. ОГЛЕД ПРЕДИ И СЛЕД СТАТИЧНИТЕ ИЗПИТВАНИЯ НА УСТРОЙСТВАТА ЗА ЗАКРЕПВАНЕ НА ОБЕЗОПАСИТЕЛНИ КОЛАНИ
 Всички устройства за закрепване трябва да издържат успешно предписаните в параграфи 6.3 и 6.4 изпитвания. Възникването на трайни деформации, вкл. скъсване или счупване на което и да е устройство за закрепване или на областта около такова устройство, не се счита за дефект, ако устройството е издържало успешно предвидената сила за предвиденото време. По време на изпитването трябва да се спазват изискванията за минималните отстояния за долните точки за ефективно закрепване на обезопасителните колани, посочени в параграф 5.4.2.5, както и изискванията на параграф 5.4.3.6 относно горните точки за ефективно закрепване на обезопасителните колани.
 7.1.1. За превозни средства от категория M1 с обща допустима маса до 2,5 т, ако горното устройство за закрепване на обезопасителни колани е монтирано върху конструкцията на седалката, не се допуска изместване по време на изпитването на горната точка за ефективно закрепване на обезопасителните колани напред от напречната равнина, преминаваща през точка R и точка C на съответната седалка (виж фигура 1 към приложение 3 към настоящото правило).
 За други превозни средства, освен изброените по-горе, не се допуска изместване на горната точка за ефективно закрепване на обезопасителните колани напред от напречна равнина, разположена под наклон 10° в посока на движението и преминаваща през точката R на седалката.
 Максималното изместване на горната точка за ефективно закрепване на обезопасителните колани се измерва по време на изпитването.
 Ако изместването на горната точка за ефективно закрепване на обезопасителните колани надхвърля посочената по-горе максимална стойност, производителят е длъжен да докаже пред техническата служба, че за пътника не възниква опасност. Например допуска се изпълнение на процедурата за изпитване съгласно Правило No 94 или изпитване за ускорение с количка с подходящо обратно ускорение, за да се демонстрира наличието на достатъчно пространство за оцеляване на пътника.
 7.2. В превозните средства, в които се използват такива устройства, механизмите за преместване и застопоряване на седалките, позволяващи на заемащите всички седящи места пътници да напуснат превозното средство, трябва да продължат да функционират чрез ръчно задвижване след преустановяване действието на теглителната сила.
 7.3. След провеждане на изпитванията се отбелязват всички повреди по устройствата за закрепване и носещите конструкции.
 7.4. По изключение не е необходимо горните устройства за закрепване, монтирани към една или повече седалки в превозни средства от категориите M3 и M2 с максимална маса над 3,5 т, които отговарят на изискванията на Правило No 80, да отговарят на изискванията по параграф 7.1 относно съответствието с разпоредбата на параграф 5.4.3.6.
 8. МОДИФИКАЦИИ И РАЗШИРЕНИЕ НА ОДОБРЕНИЕ НА ТИП ПРЕВОЗНО СРЕДСТВО
 Всяка модификация на типа превозно средство се нотифицира на административния орган, издал одобрението за типа превозно средство. В такива случаи органът може:
 8.1.1. да прецени, че направените модификации не оказват съществено неблагоприятно въздействие и че превозното средство продължава да отговаря на изискванията; или
 8.1.2.


text:
да изиска допълнителен доклад за изпитвания от техническата служба, компетентна да извършва съответните изпитвания.
 8.2. Потвърждението на одобрението или отказ от одобрение, в което се посочват измененията, се съобщава съгласно процедурата посочена в параграф 4.3 на държавите-страни по спогодбата, които прилагат настоящото правило.
 8.3. Компетентният орган, който разрешава разширението на одобрението, поставя сериен номер на такова разширение и информира за него държавите-страни по Спогодбата от 1958 г., прилагащи настоящото правило, като изпраща съобщение, съставено по образеца, даден в приложение 1 към настоящото правило.
 9. СЪОТВЕТСТВИЕ НА ПРОДУКЦИЯТА
 Процедурите за гарантиране съответствието на продукцията трябва да отговарят на определените в приложение 2 към Спогодбата (E/ECE/324-E/ECE/TRANS/505/Rev.2), като се съблюдават следните изисквания:
 9.1. Всяко превозно средство, върху което е поставена маркировка за одобрение съгласно изискванията на настоящото правило, трябва да съответства на одобрения тип превозни средства по отношение на детайлите, засягащи характеристиките на устройствата за закрепване на обезопасителните колани, и системите за закрепване ISOFIX и горните лентови устройства за закрепване ISOFIX.
 9.2. С цел установяване на съответствието, както е предписано в параграф 9.1 по-горе, достатъчен брой серийно произведени превозни средства, обозначени с маркировката за одобрение, изисквана от настоящото правило, се подлагат на произволни проверки.
 9.3. Като правило споменатите проверки се ограничават до измервания. Ако обаче е необходимо, превозните средства се подлагат на някои от изпитванията, описани в параграф 6 по-горе, избрани по преценка на техническата служба, отговорна за провеждане на изпитванията за одобряване.
 10. САНКЦИИ ЗА НЕСЪОТВЕТСТВИЕ НА ПРОДУКЦИЯТА
 10.1. Издаденото по реда на настоящото правило одобрение за тип превозни средства може да бъде оттеглено, ако предвидените в параграф 9.1 по-горе изисквания не се изпълняват или ако устройствата за закрепване на обезопасителните колани, системите за закрепване ISOFIX или горни лентови устройства за закрепване ISOFIX не преминат успешно предвидените в параграф 9 по-горе проверки.
 10.2. Ако договаряща се страна по спогодбата, която прилага настоящото правило, оттегли дадено одобрение, тя следва да уведоми незабавно останалите договарящи се страни, като изпрати съобщение, съставено по образеца, даден в приложение 1 към настоящото правило.
 11. ИНСТРУКЦИИ ЗА ПОЛЗВАНЕ
 Националните власти могат да изискат от производителите на моторни превозни средства, регистрирани от тях, да посочат ясно в инструкциите за ползване на превозните средства
 11.1. разположението на устройствата за закрепване; и
 11.2. за монтиране на какви типове обезопасителни колани са предвидени устройствата за закрепване (виж приложение 1, точка 5).
 12. ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
 Ако получателят на одобрението прекрати изцяло производството на даден тип устройства за закрепване на обезопасителни колани, системи за закрепване ISOFIX или горно разположени лентови устройства за закрепване ISOFIX, одобрени в съответствие с настоящото правило, той е длъжен да информира за това органа, издал одобрението. След като получи съответното съобщение, органът информира за него останалите страни по Спогодбата от 1958 г., които прилагат настоящото правило, като изпраща съобщение, съставено по образеца, даден в приложение 1 към настоящото правило.
 13. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ИЗВЪРШВАЩИ ИЗПИТВАНИЯ С ЦЕЛ ОДОБРЯВАНЕ, И НА АДМИНИСТРАТИВНИТЕ ОТДЕЛИ
 Държавите-страни по Спогодбата от 1958 г., които прилагат настоящото правило, съобщават на секретариата на Организацията на обединените нации наименованията и адресите на техническите


text:
служби, отговарящи за извършване на изпитвания с цел одобряване, и на административните отдели, издаващи съответните одобрения, до които следва да се изпращат формулярите, удостоверяващи одобрение, разширение на одобрение, отказ или оттегляне на одобрение, извършени в други държави.
 14. ПРЕХОДНИ РАЗПОРЕДБИ
 14.1. Считано от датата на влизане в сила на серията изменения 06, никоя договаряща се държава, която прилага настоящото правило, не може да отказва издаване на ИКЕ тип одобрения по силата на настоящото правило, във вида му след серията изменения 06.
 14.2. След изтичане на 2 години от влизането в сила на серията изменения 06 на настоящото правило, договарящите се държави, които прилагат настоящото правило, са длъжни да издават ИКЕ тип одобрения, само когато са изпълнени изискванията на настоящото правило, във вида му след серията изменения 06.
 14.3. След изтичане на 7 години от влизането в сила на серията изменения 06 на настоящото правило, договарящите се държави, които прилагат настоящото правило, могат да отказват признаване на одобрения, които не са издадени в съответствие със серията изменения 06 към настоящото правило.
 14.4. По отношение на превозни средства, които не са засегнати от разпоредбата на параграф 7.1.1 по-горе, одобренията, издадени по условията на серията изменения 04 към настоящото правило, остават валидни.
 14.5. По отношение на превозни средства, които не са засегнати от разпоредбата на допълнение 4 към серията изменения 05 към настоящото правило, съществуващите одобрения остават валидни, ако са издадени по условията на серията изменения 05 във варианта ѝ до допълнение 3.
 14.6. Считано от датата на влизане в сила на допълнение 5 към серията допълнения 05, никоя договаряща се държава, която прилага настоящото правило, не може да отказва издаване на ИКЕ тип одобрения по силата на настоящото правило, във вида му след притурка 5 към серията изменения 05.
 14.7. По отношение на превозни средства, които не са засегнати от разпоредбите на допълнение 5 към серията изменения 05 към настоящото правило, съществуващите одобрения остават валидни, ако са издадени в съответствие със серията изменения 05, включително до притурка 3 от нея.
 14.8. Считано от 20 февруари 2005 г., по отношение на превозните средства от категория M1, договарящите се страни, които прилагат настоящото правило, са длъжни да издават ИКЕ тип одобрения, само когато са удовлетворени изискванията на настоящото правило, във вида му след притурка 5 към серията изменения 05.
 14.9. Считано от 20 февруари 2007 г., по отношение на превозните средства от категория M1, договарящите се страни, които прилагат настоящото правило, могат да отказват признаване на одобрения, които не са издадени в съответствие с притурка 5 към серията изменения 05 към настоящото правило.
 14.10. Считано от 16 юли 2006 г., по отношение на превозните средства от категория N, договарящите се страни, които прилагат настоящото правило, са длъжни да издават одобрения, само когато типът на превозните средства удовлетворява изискванията на настоящото правило, изменено във вида му след притурка 5 към серията изменения 05.
 14.11. Считано от 16 юли 2008 г., по отношение на превозните средства от категория N, договарящите се страни, които ще прилагат настоящото правило, могат да отказват признаване на одобрения, които не са


text:
издадени в съответствие с притурка 5 към серията изменения 05 към настоящото правило.
 (1) Съгласно дефиницията в Консолидираната резолюция (R.E.3, приложение 7, документ TRANS/WP29/78/Rev.1/Amend.2, последно изменен с изменение 4).
 (2) 1 за Германия, 2 за Франция, 3 за Италия, 4 за Нидерландия, 5 за Швеция, 6 за Белгия, 7 за Унгария, 8 за Чешката република, 9 за Испания, 10 за Сърбия и Черна гора, 11 за Обединеното кралство, 12 за Австрия, 13 за Люксембург, 14 за Швейцария, 15 (свободна позиция), 16 за Норвегия, 17 за Финландия, 18 за Дания, 19 за Румъния, 20 за Полша, 21 за Португалия, 22 за Руската федерация, 23 за Гърция, 24 за Ирландия, 25 за Хърватска, 26 за Словения, 27 за Словакия, 28 за Беларус, 29 за Естония, 30 (свободна позиция), 31 за Босна и Херцеговина, 32 за Латвия, 33 (свободна позиция), 34 за България, 35 (свободна позиция), 36 за Литва, 37 за Турция, 38 (свободна позиция), 39 за Азербайджан, 40 за Бившата югославска република Македония, 41 (свободна позиция), 42 за Европейската общност (одобренията се издават от държавите-членки, които полагат съответните национални символи по ИКЕ), 43 за Япония, 44 (свободна позиция), 45 за Австралия, 46 за Украйна, 47 за Южна Африка, 48 за Нова Зеландия, 49 за Кипър, 50 за Малта, 51 за Република Корея, 52 за Малайзия и 53 за Тайланд. Следващи номера ще бъдат присвоявани на други държави в хронологичния ред, по който те ратифицират или се присъединяват към Спогодбата за приемане на еднакви технически предписания за колесни превозни средства, оборудване и части, които могат да бъдат монтирани или използвани на колесни превозни средства, и на условия за взаимно признаване на одобрения, издавани на основата на тези предписания, като така присвоените номера се съобщават от генералния секретар на Организацията на обединените нации на държавите страни по спогодбата.
 (3) Документ TRANS/WP29/78/Rev.1/Amend.2, последно изменен с изменение 4.
 ПРИЛОЖЕНИЕ 1
 СЪОБЩЕНИЕ
 ПРИЛОЖЕНИЕ 2
 СХЕМА НА МАРКИРОВКАТА ЗА ОДОБРЕНИЕ
 МОДЕЛ A
 (виж параграф 4.4 от настоящото правило)
 Горната маркировка за одобряване, положена върху превозно средство, показва, че съответният тип превозно средство е одобрен по отношение на устройствата за закрепване на обезопасителните колани в Нидерландия (E4), съгласно Правило No 14, под номер 062439. Първите две цифри на номера на одобрението показват, че по време на издаването му в текста на Правило No 14 вече са отразени серията изменения 06.
 МОДЕЛ Б
 (виж параграф 4.5 от настоящото правило)
 Горната маркировка за одобряване, положена върху превозно средство, показва, че съответният тип превозно средство е одобрен в Нидерландия (E4), съгласно правила No 14 и 24 (1). (Що се отнася до второто правило, коригираният коефициент на поглъщане на енергия е 1,30 m–1.) Цифрите в номерата на одобренията показват, че по време на издаването им в текста на Правило No 14 вече са отразени серията изменения 06, а в текста на Правило No 24 са отразени серията изменения 03.
 (1) Вторият номер е даден като пример.
 ПРИЛОЖЕНИЕ 3
 МЕСТОПОЛОЖЕНИЕ НА ТОЧКИТЕ НА ЕФЕКТИВНО ЗАКРЕПВАНЕ НА ОБЕЗОПАСИТЕЛНИТЕ КОЛАНИ
 Фигура 1
 Местоположения на точките на ефективно закрепване на обезопасителните колани
 (Според дадения примерен чертеж горното


text:
устройство за закрепване е монтирано върху страничната стена на каросерията)
 Фигура 2
 Горни точки на ефективно закрепване, отговарящи на разпоредбата на параграф 5.4.3.7.3 от настоящото правило
 ПРИЛОЖЕНИЕ 4
 ПРОЦЕДУРА ЗА ОПРЕДЕЛЯНЕ НА ТОЧКАТА H И ДЕЙСТВИТЕЛНИЯ ЪГЪЛ НА ТОРСА ЗА СЕДЯЩИ МЕСТА В МОТОРНИ ПРЕВОЗНИ СРЕДСТВА
 1. ПРЕДНАЗНАЧЕНИЕ
 Описаната в настоящото приложение процедура се използва за установяване на местоположението на точката H и действителния ъгъл на торса за едно или няколко седящи места в моторно превозно средство, и за проверка на съотношението между измерените данни и проектните спецификации, предоставени от производителя (1).
 2. ДЕФИНИЦИИ
 По смисъла на настоящото приложение:
 „Референтни данни“ са една или няколко от следните характеристики на седящото място:
 2.1.1. точката H и точката R и съотношението между тях,
 2.1.2. действителният ъгъл на торса и проектният ъгъл на торса, и съотношението между тях.
 2.2. „Триизмерна машина с точка H“ (триизмерна Н-машина) е устройство, използвано за определяне на точките H и действителните ъгли на торса. Това устройство е описано в допълнение 1 към настоящото приложение;
 2.3. „Точка H“ е центърът на оста, около която се завъртат шарнирно торсът и бедрата на триизмерната Н-машина, инсталирана върху седалката в превозното средство в съответствие с параграф 4 от настоящото приложение. Точката H се намира в центъра на централната линия на устройството, който попада между визуалните маркери на точката H от двете страни на триизмерната Н-машина. Точката H отговаря теоретично на точката R (за допустимите отклонения виж параграф 3.2.2 по-долу). След определянето на положението на точката Н в съответствие с описаната в параграф 4 процедура, тази точка се счита за неподвижна по отношение на конструкцията на седалката, движейки се заедно с нея, когато седалката бива регулирана;
 2.4. „Точка R“ или „референтна точка на седене“ е проектна точка, определена от производителя на превозното средство за всяко седящо място и установена по отношение на триизмерната референтна система;
 2.5. „Линия на торса“ е централната линия на сондата на триизмерната Н-машина в положение, в което сондата е поставена във възможно най-задно положение;
 2.6. „Действителен ъгъл на торса“ е ъгълът между вертикалната линия, преминаващ през точката H и линията на торса, измерен с помощта на задния ъглов квадрант на триизмерната Н-машина. Действителният ъгъл на торса отговаря теоретично на проектния ъгъл на торса (за допустимите отклонения виж параграф 3.2.2 по-долу);
 2.7. „Проектен ъгъл на торса“ е ъгълът между вертикална линия, преминаваща през точката R и линията на торса в положение, което отговаря на проектната позиция на облегалката, определена от производителя на превозното средство;
 2.8. „Централна равнина на заемащия мястото“ (C/LO) е средната равнина на триизмерната Н-машина, позиционирана във всяко определено сядащо положение; тя е представена като координатна стойност на точката H върху оста Y. За индивидуални седалки централната равнина на седалката съвпада с централната равнина на заемащия мястото. За всички други седалки централната равнина на заемащия мястото се определя от производителя;
 2.9. „Триизмерна референтна система“ е система, описана в допълнение 2 към настоящото приложение;
 2.10. „Репери“ са физически точки (отвори, повърхности, белези или неравности), отбелязани върху каросерията на превозното средство по данни на производителя;
 2.11. „Положение за измерване на


text:
превозното средство“ е положението на превозното средство, определено въз основа на координатите на реперите в триизмерната референтна система.
 3. ИЗИСКВАНИЯ
 3.1. Представяне на данни
 За всяко седящо място, за което се изискват референтни данни, за да се демонстрира съответствието с разпоредбите на настоящото правило, следва да се представят всички или част от следните данни, във формата, посочена в допълнение 3 към настоящото приложение:
 3.1.1. координатите на точката R по отношение на триизмерната референтна система;
 3.1.2. проектния ъгъл на торса;
 3.1.3. всички указания, необходими за регулиране на седалката (ако е регулируема) към позицията на измерване, описана в параграф 4.3 по-долу.
 3.2. Отношение между измерените данни и проектните спецификации
 3.2.1. Координатите на точката H и стойността на действителния ъгъл на торса, получени чрез процедурата по параграф 4 по-долу, се сравняват съответно с координатите на точката R и стойността на проектния ъгъл на торса, посочени от производителя на превозното средство.
 3.2.2. Относителните положения на точките R и H и съотношението между проектния и действителния ъгъл на торса се считат за задоволителни по отношение на съответното седящо място, ако точката H, дефинирана от съответните координати, попадат в очертанията на квадрат със страна 50 мм с хоризонтални и вертикални страни, чиито диагонали се пресичат в точката R, и ако действителният ъгъл на торса се отклонява до 5° от проектния ъгъл на торса.
 3.2.3. Ако тези условия са изпълнени, точката R и проектният ъгъл на торса се използват за демонстриране на съответствието с разпоредбите на настоящото правило.
 3.2.4. Ако точката H или действителният ъгъл на торса не отговарят на изискванията на параграф 3.2.2 по-горе, точката H и действителният ъгъл на торса се определят още два пъти (общо три пъти). Ако резултатите от две от тези три операции отговарят на поставените изисквания, се прилагат условията по параграф 3.2.3.
 3.2.5. Ако резултатите от поне две от трите описани в параграф 3.2.4 по-горе операции не отговарят на изискванията по параграф 3.2.2, или ако проверката не може да се проведе, поради непредоставяне от страна на производителя на превозното средство на информация относно положението на точката R или относно проектния ъгъл на торса, се използва центърът на тежестта на трите измерени точки или средната стойност на трите измерени ъгъла, като тези стойности се приемат за приложими във всички случаи, когато в текста на настоящото правило се говори за точката R или действителния ъгъл на торса.
 4. ПРОЦЕДУРА ЗА ОПРЕДЕЛЯНЕ НА ТОЧКАТА H И ДЕЙСТВИТЕЛНИЯ ЪГЪЛ НА ТОРСА
 4.1. Превозното средство се поставя в среда с температура, определена по избор на производителя на 20 °С ± 10 °C, за да се гарантира, че материалът, от който е изработена седалката, е достигнал стайна температура. Ако на седалката, която ще се изследва, никога не е било сядано, върху нея трябва да седне човек или да се постави предмет с тегло 70—80 кг два пъти за по една минута, за да се провокира експлоатационна деформация на седалката и облегалката. По искане на производителя всички седалки остават ненатоварени в продължение на най-малко 30 мин. преди инсталирането на триизмерната Н-машина.
 4.2. Превозното средство се поставя в положение


text:
за измерване, определено в параграф 2.11 по-горе.
 4.3. Ако седалката е регулируема, тя се поставя първо в най-задното нормално положение за шофиране или пътуване, съгласно инструкциите на производителя на превозното средство, като се взема предвид само надлъжното регулиране на седалката, но не и възможността за преместването ѝ за цели, различни от поставяне в нормално положение за шофиране или пътуване. После, когато съществуват и други начини на регулиране на седалката (вертикално, ъглово, на облегалката и пр.), седалката се поставя в положението, посочено от производителя по отношение на тях. При седалки с окачване вертикалното положение се фиксира неподвижно, което да отговаря на нормалното положение за шофиране, посочено от производителя.
 4.4. Частите от седящото място, които влизат в контакт с триизмерната Н-машина, се покриват с памучен муселинен плат с подходящи размери и текстура, отговарящ на следните спецификации: гладък памучен плат с плътност 18,9 нишки на см2 и тегло 0,228 кг/m2, или плетен или нетъкан текстил с равностойни характеристики. Ако изпитването се провежда върху седалка, която не е монтирана в превозно средство, повърхността, на която е поставена седалката, трябва да има еднакви основни характеристики (2) с пода на превозното средство, за което е предназначена седалката.
 4.5. Блокът седалка—облегалка на триизмерната машина се поставя така, че централната равнина на пътника да съвпада с централната равнина на машината. По искане на производителя триизмерната Н-машина може да бъде преместена към средата по отношение на централната равнина на пътника, ако триизмерната Н-машина е поставена толкова далече от средната линия на превозното средство, че ръбът на седалката не би позволил нивелиране на машината.
 4.6. Към седалищната част на машината се прикачат краката и ходилата — поотделно или общо — с помощта на T-образна стойка. Линията, преминаваща през визуалните маркери на точката H, трябва да бъде хоризонтална и перпендикулярна на надлъжната централна равнина на седалката.
 Положението на краката и ходилата на триизмерната Н-машина се регулира, както следва:
 Предписано положение на седене: водач и пътник на външната предна седалка
 4.7.1.1. Краката и ходилата на машината се преместват напред по такъв начин, че краката да заемат естествено положение на пода на превозното средство, ако е необходимо между педалите за управление. Ако е възможно, левият крак трябва да е разположен на приблизително същото разстояние вляво от централната равнина на триизмерната машина, на което десният крак е разположен вдясно от тази равнина. Нивелирът за установяване на напречното положение на триизмерната Н-машина се довежда при необходимост до хоризонтално положение посредством регулиране положението на седалищната част или преместване на краката и ходилата на машината назад. Линията, преминаваща през визуалните маркери на точката H, трябва да остане перпендикулярна на надлъжната централна равнина на седалката.
 4.7.1.2. Ако не е възможно левият крак да бъде поставен успоредно на десния крак и лявото ходило не може да се поддържа от конструкцията, лявото ходило следва да се премести, докато застане стабилно. При това трябва да се запази положението на визуалните маркери.
 4.7.2. Предписано положение на седене: външна задна седалка
 За задните или допълнителните седалки краката се разполагат според указанията на производителя. Ако при това положение ходилата почиват върху части от пода,


text:
които са на различно ниво, това ходило, което влиза първо в контакт с предната седалка, служи като отправна точка и другото ходило следва да се нагласи така, че нивелирът, показващ напречното положение на седалищната част на устройството, да отчита хоризонтално положение.
 4.7.3. Други предписани положения на седене
 Следва се общата процедура, указана в параграф 4.7.1 по-горе, като единственото изключение е, че краката се поставят в положението, специфицирано от производителя.
 4.8. Поставят се тежестите на бедрата и подбедриците и се нивелира триизмерната Н-машина.
 Накланя се гръбната част на машината напред до отказ и триизмерната Н-машина се изтегля напред от облегалката, като се хваща за Т-образната стойка. След това машината се наглася отново върху седалката посредством един от следните три метода:
 4.9.1. Ако триизмерната Н-машина има тенденция да се плъзга назад, се прилага следната процедура: оставя се машината да се плъзне назад до момента, когато вече не се налага да се задържа за Т-образната стойка, т.е. седалищната част се е опряла в облегалката. Ако е необходимо, краката се нагласят отново.
 4.9.2. Ако триизмерната Н-машина няма тенденция да се плъзга назад, прилага се следната процедура: машината се плъзва назад, като се прилага хоризонтално, насочено назад усилие върху Т-образната стойка до опирането на седалищната част в облегалката (виж фигура 2 в допълнение 1 към настоящото приложение).
 4.10. Прилага се натоварване от 100 N ± 10 N върху задната повърхност на триизмерната Н-машина на мястото на пресичане на бедрения ъглов квадрант и корпуса на Т-образната стойка. Направлението на прилаганото натоварване е по линия, преминаваща от спомената точка на пресичане до точка, разположена малко над корпуса на бедрената част (виж фигура 2 в допълнение 1 към настоящото приложение). След това внимателно гръбната част се избутва обратно до облегалката. През цялата оставаща част на процедурата трябва да се внимава триизмерната Н-машина да не се плъзне напред.
 4.11. Монтират се дясната и лявата бедрени тежести, след което шахматно се поставят осемте тежести на торса. Триизмерната Н-машина да се поддържа нивелирана.
 4.12. Накланя се гръбната част напред, за да се отстрани натискът върху облегалката. Триизмерната Н-машина се разклаща настрани, описвайки дъга от 10° (5° на всяка страна от централната равнина), така че да се осъществят три пълни цикъла на това движение, с цел да се премахне всяко евентуално сцепление между триизмерната Н-машина и седалката.
 По време на разклащането T-образната стойка и триизмерната Н-машина могат да се отклонят от предписаните хоризонтално и вертикално положение. Поради това T-образната стойка трябва да бъде задържана посредством прилагане на подходящо странично натоварване по време на разклащанията. Задържането на T-образната стойка и разклащането на машината трябва да се извършат внимателно, за да се избегне прилагане на случайни външни натоварвания във вертикално или надлъжно направление.
 На този етап не е необходимо краката на триизмерната Н-машина да се задържат или обездвижват. Ако те се разместят, за момента следва да се оставят в това положение.
 Внимателно се връща гръбната част до облегалката и се проверява дали двата нивелира отчитат нулево положение. Ако по време на разклащането на машината краката са се разместили, те следва да се наместят по


text:
следния начин:
 Краката се повдигат от пода един по един на минималната необходима височина, за да се избегне допълнителното им разместване. При това повдигане те трябва да се въртят свободно, като същевременно не се допуска прилагане на надлъжни или странични натоварвания. При поставянето на всеки крак обратно на пода петата трябва да е в контакт с проектираната за това конструкция.
 Проверява се дали страничният нивелир отчита нулево положение; при необходимост, върху горната част на гръбната част на триизмерната Н-машина се прилага странично натоварване, достатъчно за нивелиране на седалищната ѝ част върху седалката.
 4.13. Задържайки T-образната стойка с цел да се предотврати приплъзване на триизмерната Н-машина напред върху седалката, се извършват следните действия:
 a)
 гръбната част се премества обратно до облегалката;
 б)
 последователно се прилага и освобождава хоризонтално натоварване в задно направление с величина, не по-голяма от 25 N, върху задната ъглова част, приблизително на височината на центъра на тежестите на торса, до момента, в който ъгълът на бедрения квадрант покаже, че машината е установена в относително стабилно положение след освобождаването на натоварването. Трябва да се внимава върху машината да не се прилагат външни натоварвания в долно и странично направление. Ако на този етап е необходимо да се коригира нивелировката на машината, гръбната ѝ част се накланя напред, нивелира се и се повтаря процедурата по параграф 4.12.
 Правят се всички измервания:
 4.14.1. Измерват се координатите на точката H по отношение на триизмерната референтна система.
 4.14.2. Действителният ъгъл на торса се отчита в задния ъглов квадрант на триизмерната Н-машина, докато сондата е в най-задно положение.
 4.15. Ако е необходима повторна инсталация на триизмерната Н-машина, седалката трябва да остане в ненатоварено положение в продължение на минимум 30 мин., преди да се пристъпи към повторната инсталация. Триизмерната Н-машина не бива да се оставя натоварена върху седалката по-дълго, отколкото е необходимо за провеждане на изпитването.
 Ако седалките в един ред могат да се приемат за сходни (седалка тип пейка, еднакви седалки и пр.), за всеки ред седалки се отчитат само една точка H и един „действителен ъгъл на торса“, като триизмерната Н-машина, описана в допълнение 1 към настоящото приложение, се поставя върху седящо място, за което се приема, че е представително за целия ред. Това място следва да е:
 4.16.1. за предния ред — мястото на водача;
 4.16.2. за задния ред или редове — външно място.
 (1) За всяко седящо място, освен предните седалки, където точката H не може да се определи с помощта на триизмерната машина за определяне на точка H или на описаните процедури, точката R, посочена от производителя, може да се използва като референтна точка по преценка на компетентния орган.
 (2) Ъгъл на наклон, разлика във височината по отношение на устройството за закрепване на седалката, механични характеристики на повърхността и пр.
 Допълнение 1
 ОПИСАНИЕ НА ТРИИЗМЕРНАТА МАШИНА С ТОЧКА H (1)
 (Триизмерна Н-машина)
 1. ГРЪБНА И СЕДАЛИЩНА ЧАСТ
 Гръбната и седалищната част са изработени от армирана пластмаса и метал; те имитират човешки торс и бедра и са свързани шарнирно в точката H. Към свързаната шарнирно в точката H сонда за измерване на


text:
действителния ъгъл на торса е монтиран квадрант. Регулируема бедрена щанга, прикрепена към седалищната част на машината, определя централната линия и служи като базова линия за квадранта за ъгъла на бедрата.
 2. ЕЛЕМЕНТИ НА ТЯЛОТО И КРАКАТА
 Глезенните сегменти са свързани със седалищната част на машината чрез T-образната стойка, която съединява коленете и представлява странично удължение на регулируемата бедрена щанга. Към глезенните сегменти са монтирани квадранти, с чиято помощ се измерва ъгълът на коленете. Елементите, имитиращи обувки и ходила, се калибрират с оглед измерване на ъгъла на ходилата. Двата нивелира служат за ориентиране на устройството в пространството. Тежестите се поставят в съответните центрове на тежестта, така че да се имитира натоварване върху седалката като от седнал мъж с тегло 76 кг. Всички стави на триизмерната Н-машина се проверяват, за да се гарантира свободното им движение без осезателно триене.
 Фигура 1
 Елементи на триизмерната Н-машина
 Фигура 2
 Размери на елементите на триизмерната Н-машина и разпределение на натоварванията
 (1) За допълнителна информация за конструкцията на триизмерната Н-машина се обръщайте към Society of Automobile Engineers (SAE), 400 Commonwealth Drive, Warrendale, Pennsylvania 15096, Съединени aмерикански щати.
 Машината отговаря на стандарта ISO 6549:1980.
 Допълнение 2
 ТРИИЗМЕРНА РЕФЕРЕНТНА СИСТЕМА
 1.
 Триизмерната референтна система е дефинирана от три правоъгълни равнини, определени от производителя на превозното средство (виж фигурата) (1).
 2.
 Положението за измерване на превозното средство се определя посредством позиционирането му върху носеща повърхност, така че координатите на координатните знаци да отговарят на стойностите, указани от производителя.
 3.
 Координатите на точката R и точката H се определят във връзка с координатните знаци, определени от производителя на превозното средство.
 Фигура
 Триизмерна референтна система
 (1) Референтната система отговаря на стандарта ISO 4130:1978.
 Допълнение 3
 РЕФЕРЕНТНИ ДАННИ ОТНОСНО МЕСТАТА ЗА СЯДАНЕ
 1. Кодиране на референтните данни
 Референтните данни се дават последователно за всяко място за сядане. Местата за сядане се обозначават с двупозиционен код. Първият символ е арабска цифра и обозначава реда седалки, като се брои от предницата към задницата на превозното средство. Вторият символ е главна буква, която обозначава мястото за сядане в даден ред, гледано по посоката на движение напред на превозното средство; използват се следните букви:
 L
 =
 ляво
 C
 =
 централно
 R
 =
 дясно
 2. Описание на положението за измерване на превозното средство
 2.1. Координати на координатните знаци
 X ....
 Y ...
 Z ...
 3. Списък на референтните данни
 Място за сядане: ...
 3.1.1. Координати на точката R
 X ...
 Y ...
 Z ...
 3.1.2. Проектен ъгъл на торса: ...
 3.1.3. Спецификации за регулиране на седалката (1)
 хоризонтално ...
 вертикално ...
 ъглово ...
 ъгъл на торса ...
 Бележка: Референтните данни за останалите места за сядане се посочват в точки 3.2, 3.3 и пр.
 (1) Ненужното се зачерква.
 ПРИЛОЖЕНИЕ 5
 ТЕГЛЕЩО УСТРОЙСТВО
 Фигура 1
 Фигура 1a
 Фигура 2
 За фиксиране на лентата теглещото устройство за изпитване на раменни колани може да бъде модифицирано чрез добавяне на два укрепващи елемента и/или болтове, за да се предотврати нежелано освобождаване на лентата по време на изпитването с теглене.
 Фигура 3
 ПРИЛОЖЕНИЕ 6
 МИНИМАЛЕН БРОЙ НА ТОЧКИТЕ НА ЗАКРЕПВАНЕ И ПОЛОЖЕНИЕ НА


text:
ДОЛНИТЕ УСТРОЙСТВА ЗА ЗАКРЕПВАНЕ
 Превозно средство категория
 Обърнати по посока на движението места за сядане
 Обърнати срещу движението места
 Външно
 Средно
 Предно
 Друго
 Предно
 Друго
 M1
 3
 3
 3
 3
 2
 M2 ≤ 3,5 тона
 3
 3
 3
 3
 2
 M3 и M2 > 3,5 тона
 3
 3 или 2
 3 или 2
 3 или 2
 2
 N1
 3
 3 или 2
 3 или 2 *
 2
 2
 N2 и N3
 3
 2
 3 или 2 *
 2
 2
 Легенда:
 2
 :
 две долни устройства за закрепване, позволяващи монтиране на обезопасителен колан от тип B или от типове Br, Br3, Br4m или Br4Nm, когато това се изисква от Консолидираната резолюция за производство на превозни средства (R.E.3), приложение 13, допълнение 1.
 3
 :
 две долни и едно горно устройство за закрепване, позволяващи монтиране на триточков обезопасителен колан от тип A или обезопасителни колани от типове Ar, Ar4m или Ar4Nm, когато това се изисква от Консолидираната резолюция за производство на превозни средства (R.E.3), приложение 13, допълнение 1.
 :
 отнася се до разпоредбата в параграф 5.3.3 (допускат се две устройства за закрепване, ако мястото за сядане е вътрешно по отношение на пътека)
 *
 :
 отнася се до разпоредбата в параграф 5.3.4 (допускат се две устройства за закрепване, ако предното стъкло попада извън референтната зона)
 :
 отнася се до разпоредбата в параграф 5.3.5 (допускат се две устройства за закрепване, ако в референтната зона няма никакви предмети)
 :
 отнася се до разпоредбата в параграф 5.3.7 (специална разпоредба, отнасяща се до горното ниво на превозно средство).
 Допълнение 1
 ПОЛОЖЕНИЕ НА ДОЛНИТЕ УСТРОЙСТВА ЗА ЗАКРЕПВАНЕ — ИЗИСКВАНИЯ ПО ОТНОШЕНИЕ САМО НА ЪГЪЛА
 Седалка
 M1
 Различно от M1
 Предно (*)
 страна на катарамата (α2)
 45° — 80°
 30° — 80°
 не от страната на катарамата (α1)
 30° — 80°
 30° — 80°
 постоянен ъгъл
 50° — 70°
 50° — 70°
 пейка — страна на катарамата (α2)
 45° — 80°
 20°— 80°
 пейка — не от страната на катарамата (α1)
 30° — 80°
 20° — 80°
 регулируема седалка с ъгъл на облегалката < 20°
 45° — 80° (α2) (*)
 20° — 80° (α1) (*)
 20° — 80°
 Задно ≠
 30° — 80°
 20° — 80° Ψ
 Сгъваемо
 Не се изисква устройство за закрепване на обезопасителен колан.
 Ако е монтирано устройство за закрепване: виж изискванията по отношение на ъгъла: предно и задно.
 Бележки:
 ≠
 :
 външно и средно.
 (*)
 :
 ако ъгълът не е постоянен, виж параграф 5.4.2.1.
 Ψ
 :
 45° — 90° за седалки в превозни средства от категориите M2 и M3.
 ПРИЛОЖЕНИЕ 7
 ДИНАМИЧНИТЕ ИЗПИТВАНИЯ КАТО АЛТЕРНАТИВА НА СТАТИЧНИТЕ ИЗПИТВАНИЯ ЗА ЯКОСТ НА УСТРОЙСТВА ЗА ЗАКРЕПВАНЕ НА ОБЕЗОПАСИТЕЛНИ КОЛАНИ
 1. ПРИЛОЖНО ПОЛЕ
 В настоящото приложение е описано динамичното изпитване с количка, което може да се проведе като алтернатива на статичното изпитване за якост на устройствата за закрепване на обезопасителни колани, предвидени в параграфи 6.3 и 6.4 от настоящото правило.
 Към такова алтернативно изпитване може да се пристъпи по искане на производителя на превозното средство, когато се изпитват група седалки, при които всички места за сядане са оборудвани с


text:
триточкови обезопасителни колани, снабдени с ограничители на натоварване върху гръдния кош, и когато групата седалки допълнително включва място за сядане, за което горното устройство за закрепване на обезопасителен колан е монтирано върху конструкцията на седалката.
 2. ПРЕДПИСАНИЯ
 В предвиденото в параграф 3 от настоящото приложение динамично изпитване не се допуска скъсване на което и да е устройство за закрепване или областта около такова. Допуска се обаче преднамерено скъсване, необходимо за функционирането на устройството за ограничаване на натоварването.
 Трябва да се спазват минималните разстояния за долните точки за ефективно закрепване, посочени в параграф 5.4.2.5 от настоящото правило, и изискванията за горните точки за ефективно закрепване, посочени в параграф 5.4.3.6 от настоящото правило и, ако е приложимо, допълнени със следващия параграф 2.1.1.
 2.1.1. За превозни средства от категория M1 с обща допустима маса, непревишаваща 2,5 т, горното устройство за закрепване на обезопасителен колан, ако е монтирано към конструкцията на седалката, не бива да се измества напред от напречна равнина, преминаваща през точките R и C на съответната седалка (виж фигура 1 в приложение 3 към настоящото правило).
 За превозни средства, различни от посочените по-горе, горното устройство за закрепване на обезопасителен колан не бива да се измества напред от напречна равнина, разположена под наклон 10° по посока на движението и преминаваща през точката R на седалката.
 2.2. В превозни средства, в които се използват такива устройства, механизмите за преместване и застопоряване, позволяващи на пътниците на всички места да напускат превозното средство, трябва да функционират чрез ръчно задвижване след приключване на изпитването.
 2.3. Инструкцията за използване на превозното средство трябва да включва информация, че всеки обезопасителен колан се заменя само с обезопасителен колан, одобрен за съответното седящо място в превозното средство, и по-конкретно да посочва тези места за сядане, на които могат да се монтират само подходящи обезопасителни колани, снабдени с ограничители на натоварването.
 3. УСЛОВИЯ ЗА ПРОВЕЖДАНЕ НА ДИНАМИЧНОТО ИЗПИТВАНЕ
 3.1. Общи условия
 Общите условия, описани в параграф 6.1 настоящото от настоящото правило, се прилагат към изпитването, описано в настоящото приложение.
 3.2. Инсталация и подготовка
 3.2.1. Количка
 Количката трябва да бъде изработена по такъв начин, че след изпитването да не възниква трайна деформация. Тя трябва да бъде насочена така, че по време на сблъсъка отклонението да не надхвърля 5° във вертикална равнина и 2° в хоризонтална равнина.
 3.2.2. Закрепване на шасито на превозното средство
 Тази част от шасито на превозното средство, която се оценява като решаваща за коравината му, по отношение на устройствата за закрепване на седалките и на обезопасителните колани, се закрепва върху количката съобразно изискванията по параграф 6.2 от настоящото правило.
 3.2.3. Системи за обезопасяване
 3.2.3.1. Системите за обезопасяване (комплектувани седалки, обезопасителни колани и устройства за ограничаване на натоварването) се монтират върху шасито на превозното средство съобразно спецификациите за серийно производство на съответното превозно средство.
 Частите от превозното средство, които гледат към изпитваната седалка (арматурно табло, седалки и пр., в зависимост от изпитваната седалка) могат да се монтират върху изпитателната количка. Ако има предна въздушна възглавница, тя следва да се деактивира.
 3.2.3.2. По искане на производителя на превозното средство и след


text:
съгласуване с техническата служба, провеждаща изпитванията, някои компоненти от системите за обезопасяване, различни от комплектуваните седалки, механизмите на обезопасителните колани и устройствата за ограничаване на натоварването, се допуска да не бъдат монтирани върху изпитателната количка или да бъдат заменени с компоненти с еквивалентна или по-малка твърдост, чиито размери съответстват на вътрешните габарити на превозното средство, при условие че изпитваната конфигурация е поне толкова неблагоприятна, колкото серийната конфигурация, по отношение на силите, действащи върху устройствата за закрепване на седалката и обезопасителните колани.
 3.2.3.3. Седалките се регулират съгласно изискванията на параграф 6.1.2 от настоящото правило, в положението, избрано от техническата служба, провеждаща изпитванията, като даващо най-неблагоприятни условия по отношение на якостта на устройствата за закрепване, и съвместима с инсталирането в превозното средство на манекени.
 3.2.4. Манекени
 Върху всяка седалка се поставя манекен, чиито размери и маса отговарят на изискванията в приложение 8, който се обезопасява чрез заключване на монтираните в превозното средство обезопасителни колани.
 Не се изисква наличие на измервателна апаратура в манекена.
 3.3. Изпитване
 3.3.1. Количката се ускорява така, че през време на изпитването изменението на скоростта ѝ да е 50 км/ч. Обратното ускорение на количката трябва да е границите, предвидени в приложение 8 към Правило No 16.
 3.3.2. Ако е приложимо, допълнителните обезопасителни устройства (устройства за предварително натоварване и др., с изкл. на въздушни възглавници) се активират съобразно инструкциите на производителя.
 3.3.3. Проверява се дали изместването на устройствата за закрепване на обезопасителните колани надхвърля допустимите граници, предвидени в параграфи 2.1 и 2.1.1 от настоящото приложение.
 ПРИЛОЖЕНИЕ 8
 СПЕЦИФИКАЦИИ НА МАНЕКЕНИТЕ (1)
 Маса
 97,5 ± 5 кг
 Височина в седнало положение
 965 мм
 Ширина на ханша (седнало положение)
 415 мм
 Обиколка на ханша (седнало положение)
 1 200 мм
 Обиколка на талията (седнало положение)
 1 080 мм
 Дълбочина на гръдния кош
 265 мм
 Обиколка на гръдния кош
 1 130 мм
 Височина на раменете
 680 мм
 Допустимо отклонение на всички размери
 ± 5 %
 Бележка: Скица на размерите е дадена във фигурата по-долу.
 (1) Устройствата, описани в Австралийския правилник за проектиране (ADR) 4/03 и Федералния стандарт за безопасност на моторните превозни средства (FMVSS) 208, се приемат за еквивалентни.
 ПРИЛОЖЕНИЕ 9
 СИСТЕМИ ЗА ЗАКРЕПВАНЕ ISOFIX И ГОРНО РАЗПОЛОЖЕНИ ЛЕНТОВИ УСТРОЙСТВА ЗА ЗАКРЕПВАНЕ ISOFIX
 Фигура 1
 Статично устройство за прилагане на сили (SFAD), изометрични изгледи
 Фигура 2
 Статично устройство за прилагане на сили (SFAD), размери
 Фигура 3
 Горен съединител ISOFIX (тип кука) — размери
 Фигура 4
 Разстояние между двете долни зони на закрепване
 Фигура 5
 Двуизмерен модел
 Фигура 6
 Местоположение на горно разположено лентово устройство за закрепване ISOFIX, ISOFIX зона — страничен изглед
 Фигура 7
 Местоположение на горно разположено лентово устройство за закрепване ISOFIX, ISOFIX зона — увеличен страничен изглед на площта на обгръщане
 Фигура 8
 Положение на горно разположено лентово устройство за закрепване ISOFIX, ISOFIX зона — изглед в план (R-напречен разрез в план)
 Фигура 9
 Положение на горно разположено лентово устройство за закрепване ISOFIX, ISOFIX зона — фронтален изглед
 Фигура 10
 Местоположение на горно разположено лентово устройство за закрепване ISOFIX, ISOFIX зона — триизмерен схематичен изглед
 Фигура 11
 Алтернативен метод за определяне местоположението


text:
L 283/16 BG Официален вестник на Европейския съюз 29.10.2011 г.
 ДОПЪЛНИТЕЛНО СПОРАЗУМЕНИЕ
 между Европейския съюз и неговите държави-членки, от една страна, Исландия, от друга страна, и
 Кралство Норвегия, от трета страна, за прилагане на Споразумението за въздушен транспорт между
 Съединените американски щати, от една страна, Европейския съюз и неговите държави-членки, от
 друга страна, Исландия, от трета страна, и Кралство Норвегия, от четвърта страна
 КРАЛСТВО БЕЛГИЯ,
 РЕПУБЛИКА БЪЛГАРИЯ,
 ЧЕШКАТА РЕПУБЛИКА,
 КРАЛСТВО ДАНИЯ,
 ФЕДЕРАЛНА РЕПУБЛИКА ГЕРМАНИЯ,
 РЕПУБЛИКА ЕСТОНИЯ,
 ИРЛАНДИЯ,
 РЕПУБЛИКА ГЪРЦИЯ,
 КРАЛСТВО ИСПАНИЯ,
 ФРЕНСКАТА РЕПУБЛИКА,
 ИТАЛИАНСКАТА РЕПУБЛИКА,
 РЕПУБЛИКА КИПЪР,
 РЕПУБЛИКА ЛАТВИЯ,
 РЕПУБЛИКА ЛИТВА,
 ВЕЛИКОТО ХЕРЦОГСТВО ЛЮКСЕМБУРГ,
 РЕПУБЛИКА УНГАРИЯ,
 МАЛТА,
 КРАЛСТВО НИДЕРЛАНДИЯ,
 РЕПУБЛИКА АВСТРИЯ,
 РЕПУБЛИКА ПОЛША,
 ПОРТУГАЛСКАТА РЕПУБЛИКА,
 РУМЪНИЯ,
 РЕПУБЛИКА СЛОВЕНИЯ,
 СЛОВАШКАТА РЕПУБЛИКА,
 РЕПУБЛИКА ФИНЛАНДИЯ,
 КРАЛСТВО ШВЕЦИЯ,
 ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,
 ---pagebreak--- 29.10.2011 г. BG Официален вестник на Европейския съюз L 283/17
 като страни по Договора за Европейския съюз и Договора за функционирането на Европейския съюз и като държави-
 членки на Европейския съюз (наричани по-нататък „държавите-членки“),
 и
 ЕВРОПЕЙСКИЯТ СЪЮЗ,
 от една страна;
 ИСЛАНДИЯ,
 от друга страна;
 и
 КРАЛСТВО НОРВЕГИЯ (наричано по-нататък „Норвегия“),
 от трета страна;
 КАТО ОТБЕЛЯЗВАТ, че Европейската комисия е договорила от името на Европейския съюз и на държавите-членки
 Споразумение за въздушен транспорт със Съединените американски щати в съответствие с решението на Съвета, упълно
 мощаващо Комисията да започне преговори,
 КАТО ОТБЕЛЯЗВАТ, че Споразумението за въздушен транспорт между Съединените американски щати и Европейската
 общност и нейните държави-членки (наричано по-нататък „Споразумението за въздушен транспорт“), парафирано на 2 март
 2007 г., беше подписано в Брюксел на 25 април 2007 г. и във Вашингтон — на 30 април 2007 г., и се прилага временно
 от 30 март 2008 г.,
 КАТО ОТБЕЛЯЗВАТ, че Споразумението за въздушен транспорт беше изменено с Протокола за изменение на Спора
 зумението за въздушен транспорт между Съединените американски щати и Европейския съюз и неговите държави-
 членки (наричан по-нататък „Протокола“), парафиран на 25 март 2010 г. и подписан в Люксембург на 24 юни 2010 г.,
 КАТО ОТБЕЛЯЗВАТ, че Исландия и Норвегия, които са напълно интегрирани членове на единния европейски авиационен
 пазар чрез Споразумението за Европейското икономическо пространство, се присъединиха към измененото с Протокола
 Споразумение за въздушен транспорт посредством Споразумение между Съединените американски щати, от една страна,
 Европейския съюз и неговите държави-членки, от друга страна, Исландия, от трета страна и Кралство Норвегия, от четвърта
 страна (наричано по-нататък „Споразумението“), на същата дата, което въвежда Споразумението за въздушен транспорт,
 изменено с Протокола,
 КАТО ОТЧИТАТ необходимостта от установяване на процедурни договорености, с които при необходимост да се реши как
 да се предприемат мерки в съответствие с член 21, параграф 5 от Споразумението за въздушен транспорт, изменено с
 Протокола,
 КАТО ОТЧИТАТ освен това необходимостта от установяване на процедурни договорености за участието на Исландия и
 Норвегия в съвместния комитет, учреден в съответствие с член 18 от Споразумението за въздушен транспорт, изменено с
 Протокола, и в арбитражните процедури, предвидени в член 19 от Споразумението за въздушен транспорт, изменено с
 Протокола. Тези процедурни договорености следва да гарантират необходимото сътрудничество, поток от информация и
 консултации преди заседанията на съвместния комитет, както и прилагането на някои разпоредби от Споразумението за
 въздушен транспорт,


text:
изменено с Протокола, включително разпоредбите във връзка с безопасността, сигурността, пре
 доставянето и отнемането на търговски права и държавното подпомагане,
 СЕ СПОРАЗУМЯХА ЗА СЛЕДНОТО:
 Член 1 Член 2
 Уведомление Спиране действието на търговските права
 В случай че Европейският съюз и неговите държави-членки Решение за недопускане на авиокомпании на другата страна да
 вземат решение за прекратяване на Споразумението съгласно обслужват допълнителни полети или да навлизат на нови пазари
 член 3 от Споразумението или за прекратяване на неговото съгласно Споразумението и за уведомяване на Съединените
 временно прилагане или за оттегляне на предизвестия в този американски щати за това, или за съгласие за оттеглянето на
 смисъл, преди да подаде предизвестие до Съединените амери подобно решение, взето в съответствие с член 21, параграф 5
 кански щати по дипломатически път, Комисията незабавно ноти от Споразумението за въздушен транспорт, изменено с
 фицира Исландия и Норвегия затова. По същия начин Исландия Протокола, се взема с единодушие от Съвета от името на Евро
 и/или Норвегия незабавно нотифицират Комисията относно пейския съюз и на държавите-членки в съответствие със съот
 подобно(и) решение(я). ветните разпоредби на Договора, както и от Исландия
 ---pagebreak--- L 283/18 BG Официален вестник на Европейския съюз 29.10.2011 г.
 и Норвегия. Председателят на Съвета, който действа от името на 2. Комисията, според случая, взема мерки, за да гарантира
 Европейския съюз и на държавите-членки, Исландия и Норвегия, участието на Исландия и Норвегия в подготовката и координи
 уведомява съответно Съединените американски щати за всяко рането на арбитражните процедури.
 подобно решение.
 3. Ако Съветът вземе решение да спре временно ползите в
 Член 3 съответствие с член 19, параграф 7 от Споразумението за
 Съвместен комитет въздушен транспорт, изменено с Протокола, Исландия и
 Норвегия се нотифицират за това решение. По същия начин
 1. Европейският съюз, държавите-членки, Исландия и Исландия и/или Норвегия уведомяват Комисията относно
 Норвегия се представляват в съвместния комитет, учреден по подобно(и) решение(я).
 член 18 от Споразумението за въздушен транспорт, изменено с
 Протокола, от представители на Комисията, държавите-членки,
 Исландия и Норвегия.
 4. Решенията за предприемане на всички други подходящи
 действия по член 19 от Споразумението за въздушен транспорт,
 2. Позицията на Европейския съюз, на държавите-членки, на изменено с Протокола, относно въпроси, които в рамките на ЕС
 Исландия и на Норвегия в рамките на съвместния комитет се попадат в компетентността на Съюза, се вземат от Комисията с
 представя от Комисията, освен в областите, които в рамките на помощта на специален комитет от представители на държавите-
 ЕС попадат в изключителната компетентност на държавите- членки, определени от Съвета, и от Исландия и Норвегия.
 членки, в който случай тя се представя, от председателството
 на Съвета или от Комисията, Исландия и Норвегия, според
 случая. Член 5
 Обмен на информация
 3. Позицията, която да бъде взета от Исландия и Норвегия в 1. Норвегия и Исландия своевременно информират Комисията
 Съвместния комитет по въпроси, попадащи в обхвата на членове за всяко решение да откажат, отменят, спрат действието или
 14 или 20 от Споразумението за въздушен транспорт, изменено ограничат разрешителни на авиокомпания на Съединените
 с Протокола, или по въпроси, които не изискват приемането на американски щати, което са приели в съответствие


text:
с член 4
 решение с правни последици, се приема от Комисията, със или 5 от Споразумението за въздушен транспорт, изменено с
 съгласието на Исландия и Норвегия. Протокола. По същия начин Комисията своевременно
 информира Исландия и Норвегия за всяко подобно решение,
 взето от държави-членки.
 4. По отношение на други решения на Съвместния комитет
 относно въпроси, които попадат в приложното поле на
 регламенти и директиви, които са въведени в Споразумението
 2. Исландия и Норвегия информират незабавно Комисията за
 за Европейското икономическо пространство, позицията, която
 всяко искане или нотификация, направено или получено от тях
 да бъде взета от Исландия и Норвегия се приема от Исландия
 по член 8 от Споразумението за въздушен транспорт, изменено с
 и Норвегия въз основа на предложение на Комисията.
 Протокола. По същия начин Комисията информира незабавно
 Исландия и Норвегия за всяко подобно искане или ноти
 фикация, направено или получено от държави-членки.
 5. По отношение на други решения на Съвместния комитет
 относно въпроси, които не попадат в приложното поле на
 регламенти и директиви, въведени в Споразумението за Евро
 пейското икономическо пространство, позицията, която да бъде 3. Исландия и Норвегия информират незабавно Комисията за
 взета от Исландия и Норвегия се приема от Исландия и всяко искане или нотификация, направено или получено от тях
 Норвегия, със съгласието на Комисията. по член 9 от Споразумението за въздушен транспорт, изменено с
 Протокола. По същия начин Комисията информира незабавно
 Исландия и Норвегия за всяко подобно искане или ноти
 6. Комисията взема съответните мерки, за да гарантира пълно фикация, направено или получено от държави-членки.
 ценното участие на Исландия и Норвегия във всички заседания с
 държавите-членки за координация, консултация или форму
 лиране на решения, както и достъп до съответната информация Член 6
 при подготовка на предстоящите заседания на Съвместния
 комитет. Държавни субсидии и подпомагане
 1. Ако Исландия или Норвегия са убедени, че субсидия или
 подпомагане, обмисляни или предоставяни от държавен орган на
 Член 4 територията на Съединените американски щати, ще има неблаго
 Арбитраж приятните за конкуренцията последици, посочени в член 14,
 параграф 2 от Споразумението за въздушен транспорт,
 1. Комисията представлява Европейския съюз, държавите- изменено с Протокола, те поставят въпроса на вниманието на
 членки, Исландия и Норвегия в арбитражните процедури по Комисията. Ако държава-членка е повдигнала подобен въпрос
 член 19 от Споразумението за въздушен транспорт, изменено с пред Комисията, по същия начин Комисията поставя въпроса
 Протокола. на вниманието на Исландия и Норвегия.
 ---pagebreak--- 29.10.2011 г. BG Официален вестник на Европейския съюз L 283/19
 2. Комисията, Исландия и Норвегия могат да се обърнат към Член 8
 такъв орган или да поискат заседание на съвместния комитет,
 учреден съгласно член 18 от Споразумението за въздушен Временно прилагане
 транспорт, изменено с Протокола. До влизането му в сила съгласно член 9, страните се договарят,
 доколкото това позволява съответното национално право, да
 прилагат временно настоящото Допълнително споразумение от
 по-късната от датите на подписване на настоящото Допъл
 3. Комисията, Исландия и Норвегия незабавно се информират
 нително споразумение или от датата, посочена в член 5 от
 взаимно, всеки път когато Съединените американски щати се
 споразумението.
 обръщат към тях съгласно член 14, параграф 3 от Спора


text:
зумението за въздушен транспорт, изменено с Протокола.
 Член 9
 Влизане в сила
 Член 7 Настоящото Допълнително споразумение влиза в сила или а)
 Прекратяване или спиране на временното прилагане един месец след датата на последната нота при размяната на
 дипломатически ноти между страните, потвърждаваща, че
 1. Страна може по всяко време да отправи писмено пре всички необходими процедури за влизане в сила на настоящото
 дизвестие на другите страни по дипломатически път за Допълнително споразумение са приключили, или б) от датата на
 решението си да прекрати настоящото Допълнително спора влизане в сила или на временното прилагане на Споразумението,
 зумение или неговото временно прилагане. Действието на в зависимост от това кое събитие настъпи по-късно.
 настоящото Допълнително споразумение се прекратява или то
 спира да се прилага временно в полунощ по Гринуич шест
 месеца след датата на писменото предизвестие за прекратяване
 В ПОТВЪРЖДЕНИЕ НА КОЕТО долуподписаните, надлежно упъл
 или за спиране на временното прилагане, освен ако пре
 номощени за това, подписаха настоящото допълнително спора
 дизвестието за прекратяване не бъде оттеглено посредством
 зумение.
 споразумение между страните преди изтичането на този срок.
 Съставено в Люксембург и Осло на 16 юни и 21 юни
 2011 година в три еднообразни екземпляра на английски,
 2. Независимо от другите разпоредби на настоящия член, ако български, гръцки, датски, естонски, исландски, испански,
 Споразумението бъде прекратено или неговото временно италиански, латвийски, литовски, малтийски, немски, нидер
 прилагане бъде спряно, действието на настоящото Допълнително ландски, норвежки, полски, португалски, румънски, словашки,
 споразумение се прекратява или неговото временно прилагане се словенски, унгарски, фински, френски, чешки и шведски език,
 спира по същото време. като всички текстове са еднакво автентични.
 ---pagebreak--- L 283/20 BG Официален вестник на Европейския съюз 29.10.2011 г.
 За Европейския съюз
 Por la Unión Europea
 Za Evropskou unii
 For Den Europæiske Union
 Für die Europäische Union
 Euroopa Liidu nimel
 Για την Ευρωπαϊκή Ένωση
 For the European Union
 Pour l'Union européenne
 Per l'Unione europea
 Eiropas Savienības vārdā –
 Europos Sąjungos vardu
 Az Európai Unió részéről
 Għall-Unjoni Ewropea
 Voor de Europese Unie
 W imieniu Unii Europejskiej
 Pela União Europeia
 Pentru Uniunea Europeană
 Za Európsku úniu
 Za Evropsko unijo
 Euroopan unionin puolesta
 För Europeiska unionen
 Fyrir Ísland
 For Kongeriket Norge
 Voor het Koninkrijk België
 Pour le Royaume de Belgique
 Für das Königreich Belgien
 Deze handtekening verbindt eveneens het Vlaamse Gewest, het Waalse Gewest en het Brussels Hoofdstedelijk Gewest.
 Cette signature engage également la Région wallonne, la Région flamande et la Région de Bruxelles-Capitale.
 Diese Unterschrift bindet zugleich die Wallonische Region, die Flämische Region und die Region Brüssel-Hauptstadt.
 ---pagebreak--- 29.10.2011 г. BG Официален вестник на Европейския съюз L 283/21
 За Република България
 Za Českou republiku
 For Kongeriget Danmark
 Für die Bundesrepublik Deutschland
 Eesti Vabariigi nimel
 Thar cheann Na hÉireann
 For Ireland
 Για την Ελληνική Δημοκρατία
 ---pagebreak--- L 283/22 BG Официален вестник на Европейския съюз 29.10.2011 г.
 Por el Reino de España
 Pour la République française
 Per la Repubblica italiana
 Για την Κυπριακή Δημοκρατία
 Latvijas Republikas vārdā –
 Lietuvos Respublikos vardu
 ---pagebreak--- 29.10.2011 г. BG Официален вестник на Европейския съюз L 283/23
 Pour le Grand-Duché de Luxembourg
 A Magyar Köztársaság részéről
 Għal


text:
 16.5.2019
 BG
 Официален вестник на Европейския съюз
 L 128/30
 РЕШЕНИЕ НА СЪВМЕСТНИЯ КОМИТЕТ НА ЕИП
 No 135/2017
 от 7 юли 2017 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2019/742]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) 2017/237 на Комисията от 10 февруари 2017 г. за изменение на приложение III към Регламент (ЕО) No 1223/2009 на Европейския парламент и на Съвета относно козметичните продукти (1) следва да бъде включен в Споразумението за ЕИП.
 (2)
 Регламент (ЕС) 2017/238 на Комисията от 10 февруари 2017 г. за изменение на приложение VI към Регламент (ЕО) No 1223/2009 на Европейския парламент и на Съвета относно козметичните продукти (2) следва да бъде включен в Споразумението за ЕИП.
 (3)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 1а (Регламент (ЕО) No 1223/2009 на Европейския парламент и на Съвета) на глава XVI от приложение II към Споразумението за ЕИП се добавят следните тирета:
 —
 „—
 32017 R 0237: Регламент (ЕС) 2017/237 на Комисията от 10 февруари 2017 г. (ОВ L 36, 11.2.2017 г., стр. 12),
 —
 —
 32017 R 0238: Регламент (ЕС) 2017/238 на Комисията от 10 февруари 2017 г. (ОВ L 36, 11.2.2017 г., стр. 37).“
 Член 2
 Текстовете на регламенти (ЕС) 2017/237 и (ЕС) 2017/238 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 8 юли 2017 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 7 юли 2017 година.
 За Съвместния комитет на ЕИП
 Председател
 Sabine MONAUNI
 (1) ОВ L 36, 11.2.2017 г., стр. 12.
 (2) ОВ L 36, 11.2.2017 г., стр. 37.
 (*1) Без отбелязани конституционни изисквания.


text:
 20.11.2018
 BG
 Официален вестник на Европейския съюз
 L 293/39
 РЕШЕНИЕ No 1/2018 НА СЪВЕТА ЗА АСОЦИИРАНЕ ЕС—ТУНИС
 от 9 ноември 2018 година
 за приемане на стратегическите приоритети ЕС—Тунис за периода 2018—2020 г. [2018/1792]
 СЪВЕТЪТ ЗА АСОЦИИРАНЕ ЕС—ТУНИС,
 като взе предвид Евро–средиземноморското споразумение за асоцииране между Европейската общност и нейните държави членки, от една страна, и Република Тунис, от друга страна (1),
 като има предвид, че:
 (1)
 Евро-средиземноморското споразумение за асоцииране между Европейската общност и нейните държави членки, от една страна, и Република Тунис, от друга страна (наричано по-нататък „Евро-средиземноморското споразумение“), беше подписано на 17 юли 1995 г. и влезе в сила на 1 март 1998 г.
 (2)
 Съгласно член 80 от Евро-средиземноморското споразумение на Съвета за асоцииране се предоставят правомощия да взема решения, които смята за подходящи за постигането на целите на споразумението.
 (3)
 Съгласно член 90 от Евро-средиземноморското споразумение страните предприемат всички общи или специални мерки, необходими за изпълнение на задълженията им по силата на споразумението, и следят за изпълнението на целите, определени в него.
 (4)
 При преразглеждането на европейската политика за съседство през 2016 г. беше предложен нов етап на ангажиране с партньорите, позволяващ по-голяма ангажираност и от двете страни.
 (5)
 Европейският съюз и Република Тунис се споразумяха да консолидират своето привилегировано партньорство чрез договаряне на набор от стратегически приоритети за периода 2018—2020 г. с цел да се подкрепят и подсилят демократичния преход и социално-икономическото развитие в Тунис.
 (6)
 Страните по Евро-средиземноморското споразумение следва да постигнат съгласие по текста на стратегическите приоритети, които придават конкретно измерение на привилегированото партньорство ЕС—Тунис за периода 2018—2020 г. Тези приоритети следва да подпомагат изпълнението на Евро-средиземноморското споразумение, като акцентът се поставя върху сътрудничеството въз основата на съвместно набелязани общи интереси,
 ПРИЕ НАСТОЯЩОТО РЕШЕНИЕ:
 Член 1
 Съветът за асоцииране приема стратегическите приоритети ЕС—Тунис за периода 2018—2020 г., изложени в документа, озаглавен „Консолидиране на привилегированото партньорство ЕС—Тунис: стратегически приоритети за периода 2018—2020 г.“, който се съдържа в приложението, и препоръчва на страните да ги приложат на практика.
 Член 2
 Настоящото решение влиза в сила в деня на приемането му.
 Съставено в Брюксел на 9 ноември 2018 година.
 За Съвета за асоцииране ЕС—Тунис
 Председател
 F. MOGHERINI
 (1) ОВ L 97, 30.3.1998 г., стр. 2.
 ПРИЛОЖЕНИЕ
 Консолидиране на привилегированото партньорство ЕС—Тунис: стратегически приоритети за периода 2018—2020 г.
 1. Въведение
 Обвързването с европейското пространство се превърна за Тунис в стратегически избор и развитието на успешна и стабилна демокрация в Тунис в съседство с Европейския съюз е от взаимен стратегически интерес.
 Привилегированото партньорство ЕС—Тунис свидетелства за уникалността и динамиката на двустранните отношения, както и за споделената амбиция за постигане на напредък в тези отношения към все по-тясно прикрепване на Тунис към европейското пространство. Дългосрочната цел е да се разработи амбициозен модел за бъдещето на отношенията след 2020 г., като за основен ориентир служи постигнатият напредък и като се използват пълноценно възможностите за сближаване, предлагани от европейската политика за съседство в периода 2018—2020 г.
 В контекста на привилегированото партньорство Тунис се е ангажирал да осъществи изцяло реформите, необходими за устойчивото социално-икономическо развитие на държавата, и да включи в


text:
дългосрочен план постиженията на демократичния преход. Като съзнава напълно мащаба на предизвикателствата и на трудностите, през които преминава Тунис, Европейският съюз отново потвърди ангажимента си да подкрепи възможно най-бързото изпълнение на тези реформи.
 Формулираните в настоящия документ стратегически приоритети са израз на привилегированото партньорство конкретно за периода 2018—2020 г. В същината на действията на двете страни ще бъде създаването на перспективи за бъдещето за младите хора. Акцентът ще бъде поставен върху ускоряването на социално-икономическите реформи, включително подобряването на бизнес средата, както и върху сключването на задълбочено и всеобхватно споразумение за свободна търговия (ЗВССТ). От важно значение ще останат също и укрепването на демокрацията, по-специално ефективното прилагане на Конституцията от 2014 г. и доброто управление. Двете страни ще засилят сътрудничеството си в областта на сигурността и борбата с тероризма, както и по въпросите на миграцията и мобилността, чрез приключване на преговорите относно улесняването на издаването на визи и относно обратното приемане, а също и все по-активното участие на Тунис в европейските програми. Тези усилия ще бъдат придружени от засилване на политическия диалог на високо равнище и на диалога с гражданското общество, както и от повишаване на видимостта на партньорството.
 Приоритетите се основават на петгодишния план за развитие на Тунис 2016—2020 г. (1) и на съвместното съобщение „Засилване на подкрепата на ЕС за Тунис“ (2).
 2. Стратегически приоритети на привилегированото партньорство ЕС—Тунис за периода 2018—2020 г.
 Партньорство за младежта
 ЕС и Тунис разглеждат перспективите за бъдещето за младите хора като основна цел, доказателство за което е партньорството „ЕС—Тунис за младежта“, чието начало беше поставено на 1 декември 2016 г. от президента на Тунис и от върховния представител/заместник-председател. С цел да се отговори по-добре на нуждите на младите тунизийци, следва да се съгласуват още повече различните действия, които са в ход и които предстоят. Въз основа на започналия във връзка с изпълнението на партньорството диалог ЕС и Тунис се ангажираха да засилят действията за насърчаване на заетостта и пригодността за заетост на младите хора, мобилността и повишеното участие на младите хора в обществения и в политическия живот, по-специално местните инициативи. За пригодността за заетост ще се мине през реформа на образованието и на професионалното обучение и създаване на тясна връзка между частния сектор и системите за образование и обучение, както и насърчаване и подкрепа за иновативни инициативи на млади хора, по-специално в областта на новите технологии и на културата. Подкрепата за разработването на национална тунизийска стратегия за младежта ще съставлява ключов елемент на партньорството, също както и укрепването на институциите и организациите, които работят с младежта.
 В допълнение към този ангажимент за младежта двете страни ще работят и по следните стратегически приоритети:
 2.1. Приобщаващо и устойчиво социално-икономическо развитие
 Политическият напредък може да бъде определен като траен само ако е придружен от сходен по мащаб икономически напредък. Предвид нестабилното социално-икономическо положение в Тунис, със значителна безработица сред младите хора (особено младите висшисти) и със значителни регионални и социални различия, една от основните цели ще бъде да се спомогне за възстановяването на тунизийската икономика, тя да стане по-конкурентоспособна и диверсифицирана и да бъде преобразувана по


text:
приобщаващ и устойчив начин, като се спазват международните ангажименти по отношение на околната среда и изменението на климата. ЕС ще продължи за подкрепя и насърчава структурните реформи.
 Действията в областта на социално-икономическото развитие ще се групират по-специално около следните ангажименти:
 —
 подобряване на бизнес климата и подкрепа за развитието на частния сектор и частните инвестиции, по-конкретно чрез: i) опростяване и облекчаване на административните процедури за предприятията; ii) подобряване на достъпа до финансиране; и iii) възобновяване на публичните и частните инвестиции, по-специално ефективното прилагане на Закона за инвестициите от 2016 г. и на Закона относно преработването на механизма за данъчните облекчения от 2017 г., като се вземат предвид неблагоприятните като данъчни облекчения механизми, които да се премахнат,
 —
 акцент ще се постави също и върху активното насърчаване на предприемачеството и на развитието на МСП/микропредприятията,
 —
 определяне и изпълнение на липсващи секторни стратегии, като например за туризма,
 —
 подобряване на опазването на околната среда и управлението на природните ресурси (включително на водата), по-специално чрез изпълнение на националната стратегия за зелена икономика и на международните ангажименти на Тунис във връзка с изменението на климата (определен национален принос), синята икономика и рибните ресурси,
 —
 подобряване на конкурентоспособността на традиционните сектори и на секторите с голям потенциал в областта на промишлеността и селското стопанство, по-специално благодарение на подкрепата на иновациите като се осигури устойчиво управление на ресурсите, както и диверсифициране на експортните пазари,
 —
 развитие на енергийния сектор, включително чрез междусистемни връзки на ЕС и Тунис и чрез насърчаване на енергията от възобновяеми източници и на енергийната ефективност,
 —
 развитие на сигурна, обезопасена, устойчива и ефикасна транспортна система чрез хармонизирани стандарти за транспорт и интегрирана мултимодална мрежа, за да се улесни връзката юг-юг и юг-север,
 —
 консолидиране на системата за управление на публичните финанси чрез приемането и прилагането на нов основен закон за бюджета, реформата на системата за одитиране на публичните сметки и подобряване на управлението на държавните предприятия. Въвеждането на данъчната реформа (опростяване на данъчната система, справедливо данъчно облагане, децентрализация, модернизиране на администрацията, борба с избягването на данъци и изпълнение на съответните международни ангажименти) представлява решаващ етап към по-приобщаващо развитие на страната. Подкрепата за извършваните понастоящем банкови реформи, както и националната стратегия за финансово приобщаване за периода 2017—2021 г. относно достъпа, използването и качеството на услугите, също са много важни,
 —
 осъществяването на процеса на децентрализация с цел развитие на публични услуги и на социална инфраструктура (по-специално в областта на образованието, културата, здравеопазването, водоснабдяването и канализацията), които отговарят на нуждите на местните общности; както и ускоряването на процеса на развитие на регионите във вътрешността на страната — общ ангажимент за двете страни за постепенно намаляване на социално-икономическите различия.
 За подпомагане на социалния напредък двете страни се ангажират да продължат да насърчават:
 —
 заетостта, и по-специално чрез продължаване на реформите за равен достъп до качествено образование и професионално обучение в съответствие с нуждите на пазара на труда, в рамките на активна политика за включване в пазара на труда,
 —
 интегрирана и резултатна тунизийска политика по отношение на социалното приобщаване и ефективна социална закрила, а именно


text:
чрез засилване на капацитета на съответните публични органи в подкрепа на предприетите от Тунис реформи във връзка със социалното сближаване, както и прилагане на член 67 от Споразумението за асоцииране ЕС—Тунис относно координирането на системите за социална сигурност и гарантиране на прилагането на принципа на равно третиране по отношение на социалното законодателство, и
 —
 приобщаващия социален диалог за засилване на капацитета за намаляване на социално-икономическите неравенства, понижаване на социалното напрежение и насърчаване на истински социален мир, като така се подобри и привлекателността на държавата за чуждестранните инвеститори.
 Двете страни остават изцяло ангажирани в процеса на договаряне на задълбочено и всеобхватно споразумение за свободна търговия (ЗВССТ) и постигнаха споразумение по конкретен план за действие за 2018 г., с който се дава възможност за постигане на напредък с оглед на ускоряването на преговорите с цел скорошното им приключване. ЕС и Тунис ще продължат да работят в интерес на модернизирането на тунизийската икономика за благото на всички, включително на най-необлагодетелстваните региони и общности, както и за възобновяване на създаването на заетост, по-специално за младите хора. Двете страни се ангажират да увеличат икономическата интеграция на Тунис на европейските пазари, а също и в региона на Магреб.
 С цел укрепване на мястото на иновациите и научните изследвания в служба на икономическото, социалното и регионалното развитие, ЕС и Тунис ще работят за интегрирането на Тунис в европейското научноизследователско пространство, по-специално чрез насърчаване на висшето образование, укрепване на управлението, механизми за оползотворяване на публичните научни изследвания и трансфер на технологии между академичните среди и промишлената структура.
 2.2. Демокрация, добро управление и права на човека
 ЕС и Тунис ще продължат да придават особено значение на процеса на демократични реформи и на насърчаването на доброто управление и на правовата държава, на спазването на правата на човека, на основните свободи, както и на засилването на ролята и участието на гражданското общество. Двете страни ще продължат да насърчават процеса на политически реформи посредством ефективното прилагане на конституцията и на поетите от Тунис международни ангажименти.
 Приоритетните аспекти по отношение на доброто управление и зачитането на принципите на правовата държава ще включват по-специално:
 —
 укрепването на парламентарната институция и създаването и ефективната работа на независими органи,
 —
 създаването на Конституционен съд,
 —
 укрепването на демократичен, прозрачен и независим изборен процес,
 —
 борбата срещу корупцията и измамите, включително чрез подкрепа за националния орган за борба с корупцията,
 —
 реформата на съдебната система, включително доближаването ѝ до международните стандарти, сред които и тези на Съвета на Европа,
 —
 изпълнението на стратегия за реформиране и модернизиране на публичната администрация, което включва подобряване на предоставянето на услуги на централно и местно равнище, въвеждането на режим на вземане на решения, основан на надеждни данни, опростяване на административните процедури и развитие на цифровата администрация,
 —
 подкрепата за процеса на децентрализация, което включва укрепване на капацитета и на бюджета на местните администрации, по-специално в контекста на общинските избори през май 2018 г.; както и укрепване на организациите на гражданското общество, на тяхната роля, приноса им в процеса на вземане на решения, а също и засилване на участието на гражданите, особено